ATP reytingida Denis Istomin 7 pog‘ona ko‘tarildi

Bugun professional tennischilarning haftalik yangi reytingi e’lon qilindi. Erkak tennischilar reytingida hamon serbiyalik Novak Jokovich katta farq bilan peshqadamlik qilyapti. Rojer Federer ikkinchi o‘ringa mustahkam o‘rnashib olgan bo‘lsa, yaponiyalik Kei Nisikori 7-pog‘onadan 5-o‘ringa ko‘tarilib oldi. Bu haqda “Olamsport” xabar berdi.

Mamlakatimizning birinchi raketkasi Denis Istomin o‘tgan haftadagi o‘rnini yaxshilab oldi. Denis 7 pog‘ona yuqorilab, ayni paytda 48-o‘rinni egallab turibdi. Ikkinchi raqamli tennischimiz Farrux Do‘stov esa aksincha, 6 pog‘onaga pastlab, 148-o‘ringa tushib ketdi. O‘tgan haftada ham Do‘stov bir yo‘la 10 pog‘onaga pastlagan edi.
1. Novak Jokovich (Serbiya) 10010
2. Rojer Federer (Shveysariya) 8700
3. Rafael Nadal (Ispaniya) 6835
4. Sten Vavrinka (Shveysariya) 4895
5. Kei Nisikori (Yaponiya) 4625
... 48. Denis Istomin (O‘zbekiston) 850
... 148. Farrux Do‘stov (O‘zbekiston) 363